૨૦૦૨ના ટ્યુશન અધિનિયમન મૂજબ સરકારી ગ્રાન્ટેડ અને નોન ગ્રાન્ટેડ શાળાના શિક્ષકો પ્રાઇવેટ ટ્યુશન કરાવી શકે નહીં, પરંતુ આ અધિનિયમનનો ખુલ્લેઆમ ઉલ્લંઘન થઇ રહ્યો છે અને શિક્ષકો સરકારી તંત્રના ડર વિના બેફામ ટ્યુશન ચલાવીને જંગી ફી વસૂલી રહ્યાં છે. વિશેષ કરીને ધોરણ ૧૦ બોર્ડની પરિક્ષામાં ૭૦ માર્ક્સની ગણતરીમાં લેવાય છે તથા બાકીના ૩૦ માર્ક્સ શાળા દ્વારા મૂકવામાં આવે છે. શિક્ષકો આનો ગેરલાભ ઉઠાવીને વિદ્યાર્થીઓને તેમના ટ્યુશનમાં આવવા દબાણ કરે છે અને ટ્યુશનમાં ન આવતાં વિદ્યાર્થીઓને ઓછા માર્ક્સ આપવાની અથવા નાપાસ કરવાની ધમકી આપે છે. એવાં ઘણાં કિસ્સા પ્રકાશમાં આવ્યાં છે કે જેમાં ૭૦માંથી ૭૦ માર્ક્સ મેળવનાર વિદ્યાર્થી ઇન્ટર્નલમાં ઓછા ગુણ મેળવ્યા હોય. આ ૩૦ માર્ક્સના નિયમથી સંચાલકો અને શિક્ષકો વિદ્યાર્થીઓ અને માતા-પિતાને બ્લેકમેઇલ કરી રહ્યા છે.